గోపురాలు కాదు, బలిపీఠాలు నిర్మించాలి
8 Jul, 2018 00:12 IST|Sakshi
తాను ఎంతో ఇష్టపడి సృష్టించుకున్న భూమి యావత్తూ పాపభూయిష్టమైపోయిందన్న కోపంతో దేవుడు ఒక్క నోవహు కుటుంబాన్ని మాత్రం మినహాయించి, మహా జలప్రళయం ద్వారా భూలోకాన్నంతా ప్రక్షాళనం చేయగా... లోకంలో జీవనం మళ్ళీ ఆరంభమయ్యింది (ఆదికాండము 8 వ అధ్యాయం). పునరుత్పత్తి కోసం దేవుడు కాపాడిన నోవహు కుమారుల కుటుంబ వారసులే విస్తరించి అనేక దేశాలకు చెదిరిపోయి ఎన్నో జనాంగాలు, రాజ్యాలుగా ఏర్పడ్డారు(ఆది 10వ అధ్యాయం). అయితే భూలోకవాసుల పాపం నీళ్లతో కడిగితే పోయేది కాదని రుజువు చేస్తూ, కొద్దికాలానికే మళ్ళీ భ్రష్టత్వం ఆరంభమయింది.
అది పెచ్చరిల్లి ప్రజలు అహంకారులై బాబెలు గోపుర నిర్మాణానికి పూనుకోవడంతో వారి భ్రష్టత్వం పరాకాష్టకు చేరుకుంది( ఆది 11వ అధ్యాయం). ఆకాశాన్నంటే ఒక గోపురాన్ని నిర్మించి పేరు సంపాదించు కుందామన్న అక్కడి ప్రజల ఆశయంలోని హద్దులు దాటిన స్వార్థం, ప్రజల్లో తమ జ్ఞానం పైన తమకున్న అతిశయం, చివరికి తమను తాము నాశనం చేసుకోవడానికే దారితీస్తుందని దేవుడు గ్రహించి, తానే జోక్యం చేసుకొని వారిలో అనేక భాషలు సృష్టించి గందరగోళం రేపి అక్కడి నుండి వారిని అనేక ప్రాంతాలకు చెదరగొట్టాడు. మానవాళికి రానున్న ఒక మహావిపత్తును దేవుడలా తప్పించాడు.
అయినా, క్షణాల్లో దేవుని చేరగల 'ప్రార్థన' 'ఆరాధన' అనే అద్భుతమైన పవిత్ర ఆత్మీయ ప్రసార సాధనాల్ని దేవుడే తన ప్రజలకివ్వగా, ఆయన్ని చేరేందుకు ఆకాశానికి అంటే నిచ్చెనలాంటి గోపురాన్ని ప్రజలు కట్టాలనుకోవడం విడ్డూరమే కాదు, పెరుగుతున్న తన జ్ఞానంతో దేవుణ్ణే సవాలు చేయాలనుకున్న మనిషి తెలివి తక్కువతనం కూడా!! జలప్రళయం సమసిన తర్వాత ఓడలోనుండి తన కుటుంబంతో వెలుపలి కొచ్చిన వెంటనే నోవహు యెహోవా దేవునికి బలిపీఠం కట్టి ఆయన్ను ఆరాధించాడు.
దేవుడు నోవహు ఆరాధనతో ఎంతగా ప్రసన్నుడు అయ్యాడంటే, మానవాళినంతటినీ, సమస్త జీవరాశినీ మునుపటి జలప్రళయంలో లాగా ఇంకెప్పుడూ తానిక సమూలంగా నాశనం చేయబోనని దృఢంగా నిశ్చయించుకున్నాడు (ఆది 8:20–22). గోపురనిర్మాణానికి పూనుకున్నవారిని దేవుని ఆ నిర్ణయమే ఆయన మహా ఉగ్రత నుండి కాపాడింది. దేవుడందుకే వారిని చెదరగొట్టడంతో సరిపెట్టుకున్నాడు.
దేవుని మీద ప్రతిసారీ తిరుగుబాటు చేసి తనను తాను హెచ్చించుకునే ప్రాథమికమైన మనిషి పాపస్వభావం ఎన్నేళ్లు, ఎన్ని తరాలు గడిచినా మారలేదు. అయితే దేవుని మనసు నెరిగిన మహా భక్తులకు కూడా ఎన్నడూ కొరత లేదు. బాబెలు గోపురాలు కట్టినవాళ్ల తరాల వెనువెంటే బలిపీఠాలు కట్టిన అబ్రాహాము వంటి వినయమనస్కులు, సాత్వికుల తరం కూడా ఆరంభమైంది (ఆది 12వ అధ్యాయం). ఆ అబ్రాహాము వంశంలో నుండే ఎంతోమంది దైవ ప్రవక్తలు చివరికి జగద్రక్షకుడైన యేసు ప్రభువు ఈ లోకానికొచ్చాడు.
బాబెలు మహా గోపురం మానవాతిశయానికి, అహంకారానికి సాదృశ్యమైతే, అబ్రాహాము కట్టిన చిన్న బలిపీఠాలు విశ్వాసి సాత్వికత్వానికి, విధేయతకు, వినమ్రతకు సాదృశ్యాలు. తలబిరుసుతనం, జ్ఞానంతో ఆకాశాన్ని తాకాలనుకోవడం ద్వారా కాదు, దీనులై తలవంచి దేవుని పాదాలనాశ్రయించడం ద్వారా మాత్రమే దేవుని ప్రసన్నతకు పాత్రులమవుతాం. సాత్వికత్వం, వినయం, విధేయతతో దేవుని ప్రసన్నతకు పాత్రులైన వారి జీవితాలు, పరిచర్యలు, కుటుంబాల ద్వారానే 'దేవునిశక్తి' లోకంలోనికి విడుదలఅవుతుంది, లోకాన్ని దైవాశీర్వాదాలతో నింపుతుంది.
gopuralu kaadu, balipeetaalu nirminchaali
8 Jul, 2018 00:12 IST|Sakshi
taanu entho ishtapadi srushtinchukunna bhoomi yaavattuu paapabhooyishtamaipooyindana kopamtho devudu okka novahu kutumbaanni maatram minahaayinchi, mahaa jalapralayam dwara bhuulokaannantaa prakshaalanam cheyagaa... lokamlo jeevanam mallee aarambhamayyindi (aadikaandamu 8 va adhyayam). punarutpatti kosam devudu kaapaadina novahu kumarula kutumba vaarasule vistarinchi aneka deshaalaku chediripoyi enno janaamgaalu, rajyaluga erpaddaaru(aadi 10va adhyayam). ayithe bhuulokavaasula paapam neellatho kadigithe poyedi kaadani rujuvu chestu, koddikaalaanike mallee bhrashtatvam aarambhamayindi.
adhi peccharilli prajalu ahankaarulai baabelu gopura nirmaanaaniki poonukovadamtho vaari bhrashtatvam paraakaashtaku cherukundi( aadi 11va adhyayam). aakaasaannante oka gopuranni nirminchi paeru sampaadinchu kundamanna akkadi prajala aasayamlooni haddulu daatina swaartham, prajallo tama ghnaanam paina tamakunna atisayam, chivariki tamanu taamu naasanam chesukovadanike daariteestundani devudu grahinchi, taane jokyam chesukoni vaarilo aneka bhashalu srushtinchi gandaragolam repi akkadi nundi vaarini aneka praantaalaku chedaragottaadu. maanavaaliki raanunna oka mahaavipattunu devudala tappinchaadu.
aina, kshanaallo devuni cheragala 'praarthana' 'aaraadhana' ane adbhutamaina pavitra aatmeeya prasara saadhanaalni devude tana prajalakivvagaa, aayanni cherenduku aakaasaaniki ante nicchenalaanti gopuranni prajalu kattalanukovadam viddurame kaadu, perugutunna tana ghnaanamtho devunne savalu cheyalanukunna manishi telivi takkuvatanam kuudaa!! jalapralayam samasina tarvaata odalonundi tana kutumbamtho velupali kochina ventane novahu yehova devuniki balipeetam katti aayannu aaraadhinchaadu.
devudu novahu aaraadhanatho entagaa prasannudu ayyadante, maanavaalinantatinii, samasta jeevaraasinii munupati jalapralayamlo laga inkeppuduu taanika samuulamgaa naasanam cheyabonani drudamgaa nischayinchukunnaadu (aadi 8:20–22). gopuranirmaanaaniki poonukunnavaarini devuni aa nirnayame aayana mahaa ugrata nundi kaapaadindi. devudanduke vaarini chedaragottadamto saripettukunnadu.
devuni meeda pratisaarii tirugubaatu chesi tananu taanu hecchinchukune praathamikamaina manishi paapaswabhaavam ennellu, enni taraalu gadichina maaraledu. ayithe devuni manasu nerigina mahaa bhaktulaku kuudaa ennaduu korata ledu. baabelu gopuralu kattinavalla taraala venuvente balipeetaalu kattina abraahaamu vanti vinayamanaskulu, saatvikula taram kuudaa aarambhamaindi (aadi 12va adhyayam). aa abraahaamu vamsamlo nunde entomandi daiva pravaktalu chivariki jagadrakshakudaina yesu prabhuvu ee lokanikochadu.
baabelu mahaa gopuram maanavaatisaayaaniki, ahankaaraaniki saadrushyamaithe, abraahaamu kattina chinna balipeetaalu vishwaasi saatvikatvaaniki, vidheyataku, vinamrataku saadrushyaalu. talabirusutanam, ghnaanamtho aakaasaanni takalanukovadam dwara kaadu, deenulai talavanchi devuni paadaalanaashrayinchadam dwara matrame devuni prasannataku paatrulamavutaam. saatvikatvam, vinayam, vidheyathatho devuni prasannataku paatrulaina vaari jeevitaalu, paricharyalu, kutumbala dwarane 'devunisakti' lokamloniki vidudalaavutundi, lokanni daivaasiirvaadaalatoe nimputundi.